CELEX: 62011FN0001
Language: mt
Date: 2011-01-06 00:00:00
Title: Kawża F-1/11: Rikors ippreżentat fis- 6 ta’ Jannar 2011 — Soukup vs Il-Kummissjoni

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/36
            
         Rikors ippreżentat fis-6 ta’ Jannar 2011 — Soukup vs Il-Kummissjoni
   (Kawża F-1/11)
   2011/C 72/59
   Lingwa tal-kawża: il-Franċiż
   
      Partijiet
   
   
      Rikorrent: Zdenek Soukup (Lussemburgu, il-Lussemburgu) (rappreżentanti: E Boigelot u S. Woog, avukati)
   
      Konvenuta: Il-Kummissjoni Ewropea
   
      Suġġett
   
   L-annullament tad-deċiżjoni tal-bord tal-għażla tal-kompetizzjoni ġenerali EPSO/AD/144/09 li ma tinkludix lir-rikorrent fil-lista ta’ riżerva u d-deċiżjoni li tinkludi kandidat ieħor f’din il-lista kif ukoll il-kumpens għad-danni morali u materjali subiti.
   
      Talbiet tar-rikorrent
   
   
               —
            
            
               Tannulla d-deċiżjoni tal-Bord tal-Għażla tal-kompetizzjoni ġenerali EPSO/AD/144/09 tas-27 ta’ April 2010 meħuda wara eżami mill-ġid tal-eżami orali tar-rikorrent, li tikkonferma r-riżultati tiegħu lil dan l-aħħar imsemmi, jiġifieri marka iktar baxxa mill-minimu meħtieġ u, konsegwent, id-deċiżjoni li ma tinkludihx fil-lista ta’ riżerva;
            
         
               —
            
            
               tannulla d-deċiżjoni tal-Bord tal-Għażla tal-kompetizzjoni ġenerali EPSO/AD/144/09 li taċċetta kandidat ieħor għall-eżamijiet bil-miktub u orali u sussegwentement, li tinkludih fil-lista ta’ riżerva tal-imsemmija kompetizzjoni;
            
         
               —
            
            
               tannulla l-operat kollu tal-Bord tal-Għażla li pproċeda għalih il-bord sa mill-istadju fejn seħħew l-irregolaritajiet imsemmija;
            
         
               —
            
            
               tikkundanna lill-konvenuta tħallas, bħala kumpens għad-danni morali u materjali u l-preġudizzju għall-karriera tar-rikorrent, is-somma ta’ EUR 25 000, suġġett għall żieda jew tnaqqis matul il-proċeduri, flimkien mal-interessi bir-rata ta’ 7 % fis-sena mit-28 ta’ Ġunju 2010, data li fiha tressaq l-ilment;
            
         
               —
            
            
               tikkundanna lill-Kummissjoni għall-ispejjeż.